****

REPUBLIKA HRVATSKA

POŽEŠKO SLAVONSKA ŽUPANIJA

 OPĆINA BRESTOVAC

 Jedinstveni upravni odjel

Pročelnik Jedinstvenog upravnog odjela

KLASA:350-01/22-01/09

URBROJ:2177/02-03-22-1

Brestovac,10.listopada 2022.godine

PREDMET: II. Izmjena i dopuna Prostornog plana uređenja Općine Brestovac

 - prethodna obavijest o izradi, daje se

Jedinstveni upravni odjel Općine Brestovac , kao nositelj izrade II. izmjena i dopuna Prostornog plana uređenja Općine Brestovac („Službeni glasnik Općine Brestovac“, br. 2/2008, 3/2012, 7/2013 – pročišćeni tekst i br. 3/2015, u daljnjem tekstu: II. Izmjene i dopune Plana) objavljuje prethodnu obavijest o početku izrada II. izmjena i dopuna Plana.

Jedni od razloga za II. izmjene i dopune Plana su:

-izmjene/korekcije građevinskih područja naselja,

-izmjena/korekcija izdvojenih građevinskih područja izvan naselja,

-preispitivanje mogućnosti, analiza, redefiniranje ili ukidanje starih te formiranje novih

 izdvojenih građevinskih područja izvan naselja,

-osiguravanje uvjeta prostora/zona za izgradnju sunčanih elektrana na području Općine,

-preispitivanje i ažuriranje načina, uvjeta, smjernica ili zona za gradnju građevina za

 iskorištavanje obnovljivih izvora energije,

-redefiniranje obveze izrade urbanističkih ili detaljnih planova uređenja

-korekcija uvjeta gradnje i uređenja prostora u građevinskom području i izvan njega,

-korekcija i ažuriranje Odredbi za provedbu.

Pozivaju se zainteresirani građani,privatni i pravni subjekti da dostave svoje prijedloge za II. izmjene i dopune Plana , koji će biti obrađeni u sklopu planiranih II. izmjena i dopuna Plana.

Prijedlozi moraju sadržavati:
- podatke o podnositelju
- opis zahvata u prostoru koji se predlaže
- po mogućnosti presliku katastarskog plana (kartografski prikaz)
- ostalu dokumentaciju ako je važna za prijedlog.

Obrazložene prijedloge s kontakt podacima o podnositeljima moguće je predati:

- osobno na urudžbeni zapisnik Općine Brestovac

- poslati poštom na adresu Općine Brestovac,Jedinstveni upravni odjel ,Požeška 76, 345322 Brestovac

- poslati elektroničkom poštom na adresu: procelnik@brestovac.hr

Svi koji su već predali prijedloge za II. izmjene i dopune Plana ne moraju ponavljati svoje

prijedloge.

Rok za dostavu prijedloga je 30 dana od objave ove Prethodne obavijesti.

Podnositeljima prijedloga u ovoj fazi neće se dostavljati pisani odgovori, već će prihvaćene prijedloge biti moguće vidjeti tijekom postupka izrade II. izmjena i dopuna Plana.

Dodatne informacije o izradi II.izmjena i dopuna Plana svi zainteresirani mogu dobiti u Jedinstvenom upravnom odjelu, svakim radnim danom ili na tel. 099/3669 820, osoba za kontakt je Bojan Petrović dipl. oec.

 Pročelnik Jedinstvenog upravnog odjela

 Bojan Petrović dipl. oec,